Diari Oficial de la Generalitat Valenciana


Sumari del DOGV 2650, del 21-12-1995 (1995/837003)

RESOLUCIÓ de 6 de novembre de 1995, de la Direcció General de Treball, per la qual es disposa el registre i publicació del Conveni Col·lectiu d'Empresa de Sociedad Anónima de Bebidas Carbónicas per a 1995.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2650

Data del DOGV
:   21-12-1995

Secció del DOGV
:   ALTRES DISPOSICIONS

Número del document
:   1995/837003


Data del document
:   06-11-1995

Organisme emissor
:   Conselleria de Treball i Afers Socials

Tipus de document
:   Resolució

RESOLUCIó de 6 de novembre de 1995, de la Direcció General de Treball, per la qual es disposa el registre i publicació del Conveni Col·lectiu d'Empresa de Sociedad Anónima de Bebidas Carbónicas per a 1995.   
Vist el text articulat del Conveni Col·lectiu de Sociedad Anónima de Bebidas Carbónicas per a 1995, presentat davant aquesta Direcció General el dia 20 d'octubre del mateix any, per els representants de l'empresa i dels treballadors, i segons el que disposen els punts 2 i 3 de l'article 90 del Reial Decret Legislatiu 1/1995, de 24 de març, de la Llei de l'Estatut dels Treballadors, i els articles 2, 3 i 6, del Reial Decret 1.040/1981, de 22 de maig, sobre registre i dipòsit dels convenis col·lectius de treball, aquesta Direcció General de Treball, d'acord amb les competències transferides segons Reial Decret 4.105/82, de 29 de desembre, resol:  
Primer  
Ordenar-ne la inscripció en el Registre de Convenis Col·lectius de Treball, d'aquesta Direcció General, i dipòsit del text original del conveni, amb notificació a la comissió negociadora.  
Segon  
Disposar-ne la publicació en el Diari Oficial de la Generalitat Valenciana.  
València, 6 de novembre de 1995.- El director general de Treball: José Luis Colvée Millet.  
Conveni Col·lectiu d'Empresa de Sociedad Anònima de Bebidas Carbónicas per a 1995  
A Paterna, el 20 d'octubre de 1995, es reuneixen, d'una part, el senyor Andrés Scotto di Tella, senyor Antonio Agulló Linares, senyor Francisco Faus Ruíz, senyor Heliodoro Morillas Arribas, senyor Julio Zanón Pérez, senyor Manuel García Martínez, senyor Faustino González Vilas i senyor Inocente Gomáriz García, com a components de la comissió deliberadora per la part social dels treballadors, assistits pel senyor Francisco Llop Fernández, com a assessor d'UGT, i de l'altra part, el senyor José Manuel Menal Garasa, senyor Miguel Giner Mondragón, senyor Vicente álvarez Piera, senyor Sergio Munguira González i senyor Carlos Penalva Ruiz, en representació de Sociedad Anónima de Bebidas Carbónicas.  
Ambdues parts, en la representació que detenten, mútuament es reconeixen i, després de les escaients deliberacions, acorden establir el conveni d'empresa que s'adjunta.  
S'acorda delegar la signatura d'aquest text articulat en els senyors Andrés Scotto di Tella, Julio Zanón Pérez, Antonio Agulló Linares i José Manuel Menal Garasa.  
CAPíTOL I  
Disposicions generals  
Article 1. àmbit funcional i territorial  
Aquest conveni serà d'aplicació en l'empresa Sociedad Anónima de Bebidas Carbónicas en els seus centres de treball de les províncies d'Alacant i València.  
Article 2. àmbit personal  
Queden compresos dins l'àmbit d'aplicació del conveni tots els treballadors que presten llurs serveis en els centres de treball d'Alacant, València i Gandia, les categories dels quals estan reflectides en la taula d'aquest conveni i se'n podran excloure aquells treballadors compresos en grups de tarifa entre l'1 i el 3.  
Article 3. àmbit temporal. Vigència i duració  
El conveni entrarà en vigor el dia 1 de gener de 1995, i els seus efectes s'estendran fins al 31 de desembre de 1995.  
Quedarà prorrogat tàcitament per períodes anuals successius si amb un mes d'antelació, almenys, al seu venciment inicial o prorrogat, no s'ha denunciat per alguna de les parts contractants. Acabat el termini de vigència, continuaran regint les mateixes condicions ací convingudes fins a l'aplicació d'un nou conveni d'empresa.  
Article 4. Prelació de normes  
Les normes d'aquest conveni regularan les relacions entre l'empresa i el seu personal amb caràcter preferent i excloent de qualsevol altre conveni d'àmbit local, provincial o nacional que pogués elaborar-se i que afectàs aquesta empresa.  
Amb caràcter supletori i en allò no previst en aquest conveni, s'aplicaran les disposicions de l'Ordenança Laboral de Begudes Refrescants, que s'adjunta com a annex 5, i les altres disposicions legals vigents.  
Article 5. Absorció i compensació  
Les condicions retributives o de qualsevol altra naturalesa que es puguen establir en el futur per qualsevol classe de conveni o disposició legal, només tindran eficàcia i seran aplicades quan, considerades en el seu conjunt i en còmput anual, superen les condicions d'aquest conveni, també valorat en el seu conjunt i en còmput anual.  
Contràriament, seran absorbides i compensades per aquestes últimes, i subsistirà el conveni en els seus mateixos termes i sense cap modificació dels seus conceptes, condicions i retribucions.  
CAPíTOL II  
Article 6. Generalitats  
D'acord amb el que disposa la normativa legal, la facultat i responsabilitat de l'organització tècnica i pràctica del treball correspon exclusivament a la direcció de l'empresa.  
El Comité d'Empresa tindrà la funció d'assessorament, orientació i proposta pel que fa referència a l'organització i racionalització del treball, segons la normativa vigent.  
Article 7. Jornada i horari de treball  
Per al personal que treballa a temps, la jornada per a l'any 1995 es fixa en 1.792 hores en còmput anual i d'acord amb el calendari laboral següent.  
1. Personal d'administració. El personal d'administració treballarà 40 hores setmanals, a raó de vuit hores diàries, de dilluns a divendres, en jornada partida, amb l'horari següent: de 08.00 a 13.00 i de 15.00 a 18.00.  
Tots els divendres la jornada serà continuada i l'horari serà de 07.00 a 15.00.  
Durant els mesos de juliol i agost la jornada serà continuada i l'horari de 07.00 a 15.00.  
Quan la jornada siga continuada s'establirà un torn de jornada partida i l'horari serà de 08.00 a 13.00 i de 16.00 a 19.00. Aquest torn serà rotatiu.  
A conseqüència del canvi en el procés de mecanització, els servidors de màquines es comprometen a fer els torns que exigisca el servei:  
- De 06.00 a 14.00, 14.00 a 22.00 i de 22.00 a 06.00.  
2. Personal comercial. El personal comercial i de distribució realitzarà el treball de dilluns a divendres, durant tot l'any. Es fixen com a dies de treball 224 dies laborables per a 1995.  
Si per necessitats del servei treballen algun dia fora del calendari, es pagarà com a festiu, amb una quantia reflectida en l'annex 4.  
Per al personal comercial i de distribució que realitza el seu treball a tasca, l'empresa fixarà la quantitat de tasca per cada empleat, atenent a les característiques i circumstàncies del treball que cal executar, especificant-hi, entre d'altres dades, el nombre de visites a clients.  
Si la tasca assignada al treballador, calculada en còmput mensual, és considerada per aquest excessiva, podrà presentar la seua disconformitat al seu cap immediat.  
Contra la decisió d'aquest podrà recórrer a l'empresa per si mateix o a través dels representants sindicals. La direcció de l'empresa, dins del termini de 10 dies, després de conéixer la reclamació plantejada i, fets els esbrinaments escaients, resoldrà oït el Comité.  
Contra la decisió de l'empresa, el treballador afectat hi podrà recórrer davant l'organisme laboral competent per sí mateix o per mitjà del Comité d'Empresa o delegats de personal i amb el seu informe preceptiu, sense perjudici de continuar observant les instruccions rebudes fins que es decidisca definitivament el que escaiga.  
La remuneració de la tasca estarà composta de dues parts: una es correspondrà amb la remuneració establida en aquest conveni per a la seua categoria professional; l'altra, sota la denominació de comissions, servirà per a retribuir la forma en què es desenvolupa la tasca i els desfasaments de temps en còmput anual que pogueren resultar en la realització normal de la tasca assignada.  
Quan el personal comercial i de distribució es trobe gaudint el període de vacances anuals, se li pagarà el 100% de les comissions en raó de la mitjana del grup, més el seu salari (sou, antiguitat i plus d'empresa).  
3. Personal de Magatzem Comercial. Es regirà pel mateix calendari laboral que el personal comercial. Treballarà tot l'any en tres torns rotatius i l'horari serà: de 06.00 a 14.00, de 14.00 a 22.00 i de 22.00 a 06.00, amb 15 minuts de descans.  
La jornada es fixa en 1.792 hores per a l'any 1995. Treballaran de dilluns a divendres.  
Si per necessitats del servei treballen algun dia fora del calendari, es pagarà com a festiu, amb una quantia reflectida en l'annex 4.  
4. Retirada del permís de conduir. Posat que a un empleat al servei de l'empresa que utilitze un vehicle d'aquesta, li siga retirat temporalment el permís de conduir per un període màxim de sis mesos com a conseqüència d'una infracció administrativa, tret dels casos d'embriaguesa i drogaaddicció, l'empresa el destinarà durant el període que tinga retirat el permís a altres llocs de treball que no exigisquen l'ús de l'esmentat permís, i se li respectarà la categoria professional durant els sis mesos de suspensió i percebrà, només durant els tres primers, els seus ingressos íntegres, tant fixos com variables, i durant els tres mesos restants, solament les seues retribucions fixes.  
Article 8. Treball de categoria superior.  
A petició de l'empresa, el treballador haurà de realitzar els treballs de categoria superior a la seua, en els casos següents:  
A) Per absències temporals dels seus productors, originades per accident, malaltia, servei militar, llicències, excedències, vacances, sancions i situacions semblants.  
B) Com a conseqüència del desdoblament de llocs de treball durant els mesos de major activitat de l'empresa. En aquest últim cas, aquests treballs no tindran una duració superior a sis mesos dins cada anualitat. Si ultrapassa aquest període de temps ocupant el citat lloc de categoria superior un mateix o distints productors, s'entendrà que hi ha vacant en la plantilla i la direcció de l'empresa convocarà les oportunes proves per ocupar-la.  
El personal afectat, tindrà dret a la retribució corresponent als treballs que realment exercisca, i rebrà en aquest cas, la referida retribució des del primer dia.  
Article 9. Treball de categoria inferior  
Per necessitats transitòries o imprevistes, o per inexistència de llocs de treball, l'empresa podrà destinar un treballador a realitzar funcions corresponents a una categoria inferior, durant el temps estricte que duren les expressades circumstàncies, i conservarà sempre el salari i resta d'emoluments corresponents a la seua categoria.  
Això es realitzarà de manera rotativa entre els possibles treballadors afectats, sempre que no hi hagués conformitat per portar-los a efecte per part de qualsevol dels mencionats productors, i es comunicarà als representats legals dels treballadors.  
CAPíTOL III  
Classificació del personal  
Article 10. Categories personals  
A) Personal tècnic: titulats (de grau superior o mitjà), encarregat general o cap de departament, encarregat de secció i encarregat de grup.  
B) Personal administratiu: oficial de 1a, oficial de 2a, auxiliar i aspirant.  
C) Personal comercial o de distribució i transport: oficial de 1a, oficial de 2a, ajudant i peó.  
D) Personal de fabricació i serveis: cap d'equip, oficial de 1a, oficial de 2a, ajudant i peó.  
E) Personal subaltern: ordenança, porter, vigilant, personal de neteja i similars.  
Les categories professionals consignades i enumerades, com també els departaments especificats en aquest conveni són merament enunciatius i no suposen l'obligació de tenir l'existència total dels departaments mencionats i ocupar totes les places que en aquests s'indiquen, si la necessitat i el volum de l'empresa no ho requereix.  
Pel que fa referència a funcions i comeses, caldrà acomodar-s'hi al que disposa l'article 6é de l'Ordenança Laboral per a les Indústries de Begudes Refrescants.  
Article 11. Concurs oposició  
En els casos en què per a la provisió de vacants o nous llocs de treball siga necessari el concurs oposició, aquest es desenvoluparà d'acord amb la normativa establida en l'article 9é de l'Ordenança laboral.  
Article 12. Revisió de plantilla  
L'empresa es compromet a estudiar cada any les possibles propostes que en relació a la classificació del personal puguen realitzar els treballadors per si mateixos o a través dels seus representants sindicals.  
CAPíTOL IV  
Ingressos, períodes de prova i cessaments  
Article 13. Ingressos  
S'estableix amb caràcter general que l'edat mínima per a ingressar en l'empresa és la de 18 anys, sense perjudici de la possibilitat excepcional de contractació de majors de 16 anys, amb les limitacions legals establides per a aquests casos.  
La contractació de treballadors es realitzarà amb compliment de les normes legals establides en matèria d'ocupació, i constarà per escrit, amb lliurament de la corresponent còpia al treballador.  
Tindran preferència els treballadors que com a eventuals, interins, per a obra o servei determinat i temporers o de campanya, haguessen prestat llurs serveis en l'empresa dins els 12 mesos immediatament anteriors, que no haguessen estat objecte de comiat procedent, ni haguessen estat de baixa voluntària en aquesta, llevat que aquesta baixa voluntària es produïra en la data anunciada per l'interessat en subscriure el seu contracte de treball i que aquesta hagués estat acceptada per l'empresa. La preferència s'entendrà, per rigorós ordre d'antiguitat, entre els d'igual categoria i lloc de treball, i es respectarà durant el termini de tres dies naturals, a partir del següent en què hagués formulat la petició en l'oficina d'ocupació.  
Així mateix, s'estableix també, en cas d'igualtat entre els sol·licitants, un criteri de preferència a favor dels fills dels treballadors fixos de l'empresa, ja es troben en actiu, jubilats o que haguessen mort, sempre que complisquen tots els requisits legals i que es troben degudament inscrits en l'oficina d'ocupació.  
Article 14. Període de prova  
L'ingrés del personal s'entendrà com a provisional fins acabat el període de prova, el qual serà de:  
- 14 dies laborables per als treballadors no qualificats  
- 5 mesos per als tècnics titulats  
- 2 mesos per a la resta de treballadors  
La situació d'incapacitat laboral transitòria que afecte el treballador durant el període de prova interromp el còmput d'aquest.  
Transcorregut el període de prova sense que s'haja produït el desistiment per qualsevol de les parts, el treballador passa a ser fix, eventual, interí, de temporada o qualsevol altra modalitat establida i autoritzada per la llei.  
Els períodes de prova abans assenyalats s'aplicaran també per a casos d'ascens.  
Article 15. Cessaments  
En cas que un treballador vulga cessar en el seu lloc de treball, haurà de notificar-ho per escrit amb una antelació de 14 dies, amb descompte, en cas contrari, dels dies que no treballara dels indicats.  
CAPíTOL V  
Hores extraordinàries, vacances, llicències,  
excedències i trasllats  
Article 16. Hores extraordinàries  
Per al personal que treballa a temps, es consideren hores extraordinàries les que sobrepassen els horaris establits per a cada època de l'any.  
Quan la direcció de l'empresa considere que les necessitats del servei ho exigeixen, proposarà al personal l'execució d'hores extraordinàries, i serà obligatori treballar-les en els casos considerats de força major, necessitat inexcusable o avaries de reparació peremptòria que afecten la producció.  
La iniciativa del treball en hores extraordinàries correspon a l'empresa, i la lliure acceptació o denegació, al treballador, fora dels casos esmentats en el paràgraf anterior.  
Durant la vigència d'aquest conveni, ambdues parts acorden la realització de les hores extraordinàries que calguen per resoldre problemes productius d'índole estructural, pel que fa, quant al nombre, als límits legalment establits.  
Tindran la consideració d'hores extraordinàries estructurals, les necessàries per absències imprevistes, canvis de torn, manteniment i aquelles el caràcter estructural de les quals es derive de la naturalesa del treball de què es tracta, sempre que no siga possible la substitució per contractacions temporals o a temps parcial, previstes en la llei.  
Als efectes previstos en el Reial Decret 1.858/1981, la cotització de les hores extraordinàries realitzades pels motius assenyalats en el paràgraf anterior, no tindrà l'increment addicional comprés en aquella disposició, i l'empresa i la representació dels treballadors hauran de notificar-les mensualment a l'autoritat laboral.  
Article 17. Vacances  
Durant la vigència d'aquest conveni, es fixa un període de vacances retribuïdes de 22 dies laborals o la part proporcional que escaiga, si és que no porta en l'empresa l'any necessari per al gaudi ple d'aquest dret.  
El període de vacacions, atés el caràcter estacional del nostre sector, no podrà ser gaudit dins dels mesos de campanya, els quals a aquests efectes, abastarà des del 15 de juny fins al 15 de setembre, excepte en els casos següents:  
- Alacant  
Personal comercial: el personal comercial podrà gaudir parcialment les vacances en època de campanya, fins a un màxim del 40% d'aquestes, i durant cinc cicles de 10 dies cadascun i dues persones per cicle.  
Personal d'administració: el personal d'administració podrà gaudir parcialment durant el període de campanya, fins a un màxim del 50% d'aquestes per departament, en cicles de 10 dies.  
- València  
Personal comercial: el personal comercial podrà gaudir parcialment fins a un màxim del 50% d'aquestes, les vacances, durant la campanya d'estiu, en sis cicles de 10 dies cadascun i fins a un màxim de dues persones per cicle.  
Personal d'administració: el 50% del personal d'administració d'aquest centre podrà gaudir de 10 dies de vacances durant el període de campanya i el màxim serà d'una persona per torn.  
En tots els casos aquests torns seran rotatius, així com el dret al gaudi de vacances en aquesta època.  
Qui, encara que tinga la possibilitat de gaudir part de les seues vacances en la temporada estival, decidisca realitzar-les totalment en altra època, les podrà gaudir sense perdre en cap cas l'ordre establit per a realitzar les seues funcions durant l'estiu dels anys venidors.   
Article 18. Llicències i permisos retribuïts  
El personal afectat per aquest conveni tindrà dret de sol·licitar llicència:  
A) Amb percepció del sou de conveni i plus personal d'empresa amb la comunicació prèvia a aquesta, amb temps suficient, en qualsevol dels casos següents:  
1. Per matrimoni del treballador, 15 dies naturals.  
2. Per defunció del cònjuge, pares, pares polítics, fills, germans i avis, dos dies naturals.  
3. Per malaltia greu del cònjuge, pares o fills, o infantament de l'esposa, dos dies naturals.  
4. Per trasllat del domicili habitual, dos dies naturals.  
5. Pel temps establit per gaudir dels drets educatius generals i de formació professional, en els supòsits i en la forma que la llei regule.  
6. Pel temps imprescindible per al compliment d'un deure inexcusable de caràcter públic i personal.  
7. Per infantament de filles o de filles polítiques, un dia natural.  
B) Sense dret a retribució: un dia natural per matrimoni de fills, germans i germans polítics.  
Si els drets a què fan referència els apartats 2 i 3 ocorren en un altra província o hi concorren circumstàncies excepcionals, l'empresa podrà ampliar les esmentades llicències segons circumstàncies, fins a set dies naturals. Les llicències abans assenyalades s'estableixen específicament per a les circumstàncies que s'hi expressen, i han de ser gaudides, per tant, en el moment en què es produeixen les esmentades circumstàncies, sense que en cap cas puguen ser relegades a una altra ocasió a càrrec d'elles.  
Article 19. Excedències  
Podran sol·licitar l'excedència voluntària tots els treballadors fixos de l'empresa, sempre que porten almenys un any de servei i que els productors que es troben en aquesta situació no ultrapassen del 5% de la plantilla fixa de l'empresa.  
L'excedència voluntària es concedirà per una sola vegada per un termini no inferior a un any ni superior a cinc, sense dret a pròrroga. El temps en què el treballador romanga en aquesta situació d'excedència voluntària, no serà computable a efecte d'antiguitat ni a cap altre efecte.  
Sol·licitat l'ingrés, que caldrà que es faça abans de finalitzar el termini concedit, serà destinada la persona excedent a ocupar la primera vacant que es produïsca d'igual o similar categoria.  
Durant la situació d'excedència, el treballador afectat no té dret a la percepció de sou ni de cap retribució, i no podrà utilitzar aquesta situació per prestar serveis en altra empresa del sector a efecte de competència.  
Produiran la situació d'excedència forçosa els casos de nomenament per a càrrec públic o exercici de càrrec sindical, a petició dels treballadors afectats. Per la seua banda, l'empresa, en els casos referits, podrà exigir l'excedència forçosa del treballador quan li impedisca la dedicació al seu treball habitual.  
En allò no previst per a aquesta situació, s'aplicarà l'article 46 de l'E. T.  
Article 20. Trasllats  
El trasllat d'un treballador des del seu centre de treball de l'empresa al altre distint, podrà realitzar-se a sol·licitud de l'interessat, per necessitats de servei i per mutu acord entre el treballador i l'empresa.  
Quan el trasllat, amb la prèvia acceptació per part de l'empresa, es faça a sol·licitud de l'interessat, aquell podrà modificar la categoria i retribució si és de nivell inferior en el nou lloc. El trasllat, en aquest cas, no donarà dret a cap indemnització per les despeses que el canvi de residència origine.  
Quant als trasllats per mutu acord entre l'empresa i el treballador, s'ajustarà a allò convingut per ambdues parts. Si el trasllat és forçós, ambdues parts s'ajustaran al que ordene la normativa legal vigent respecte d'això.  
CAPíTOL VI  
Disposicions sindicals  
Article 21. Afiliació sindical  
L'empresa respectarà el dret del treballador a la seua lliure afiliació sindical i no establirà discriminació per la seua militància sindical ni per l'expressió de la seua ideologia política o sindical.  
Article 22. Drets i garanties sindicals  
El Comité d'Empresa tindrà la representació dels treballadors d'aquesta.  
Els membres del Comité d'Empresa disposaran d'un màxim de 20 hores mensuals per tal d'exercir llurs càrrecs. Els delegats de personal disposaran, pel mateix concepte, de 15 hores mensuals.  
Aquestes hores mensuals, que corresponen als representants sindicals, podran superar-se en els mesos que calga, i es prendran de les no utilitzades en el mes anterior o anticipades a compte del mes vinent. Aquesta acumulació no es podrà fer conjuntament per més d'un terç dels membres del Comité, i en cap cas en els mesos de juny, juliol, agost i setembre.  
Les absències al treball per motius sindicals a càrrec del seu crèdit d'hores per aquests motius caldrà que siguen comunicades a l'empresa amb el suficient temps, amb presentació posterior de justificant de l'ocupació sindical de les hores disposades.  
Pel que fa a les garanties sindicals, ambdues parts es regiran en aquesta matèria per allò que en cada moment determinen les normes i disposicions legals.  
Article 23. Funcions del Comité d'Empresa  
El Comité d'Empresa en l'àmbit de la seua competència tindrà les funcions que recull l'article 64 de l'Estatut dels Treballadors.  
CAPíTOL VII  
Règim econòmic  
Article 24. Salaris  
Els salaris que regiran en aquesta empresa durant el temps de vigència del conveni, són els que figuren en l'annex 1.  
Article 25. Antiguitat  
Els treballadors fixos de plantilla amb anterioritat al 31 de desembre de 1985, tindran augments periòdics en llurs havers en la quantia establida fins aqueix moment:  
- Als 2 anys, el 5%  
- Als 4 anys, el 10%  
- Als 9 anys, el 20%  
- Als 14 anys, el 35%  
- Als 19 anys, el 50%  
- Als 24 anys, el 65%  
Els treballadors que ingressen en l'empresa com a fixos en plantilla a partir de l'1 de gener de 1986, encara que meriten drets d'antiguitat amb anterioritat a l'esmentada data, i en compliment de la normativa legal establida sobre això en l'article número 25 de l'Estatut dels Treballadors, rebran augments periòdics de llurs havers en la quantia i manera següent:  
Als 2 anys, el 5%  
Als 4 anys, el 10%  
Als 7 anys, el 16%  
Als 10 anys, el 22%  
Als 13 anys, el 25%  
Als 16 anys, el 34%  
Als 19 anys, el 40%  
Als 22 anys, el 46%  
Als 25 anys, el 52%  
La base per al càlcul de llurs percepcions per aquest concepte figura en el quadre salarial de l'annex 1.  
Per al còmput de l'antiguitat es tindrà en compte tot el temps de servei en l'empresa, i es considerarà com a efectivament treballats tots els mesos o dies en què s'haja percebut un salari o remuneració, o per serveis prestats o vacances, llicències retribuïdes i els períodes de baixa per malaltia o accident de treball. Així també, seran computables el temps d'excedència forçosa per nomenament de càrrec polític o sindical i la prestació del servei militar obligatori o realitzat de manera voluntària.  
Es computarà l'antiguitat per raó dels anys de servei prestats en l'empresa, i s'estimarà, per tant, el temps prestat durant el període de prova i com a temporer, eventual, interí o contractat per a obres o serveis determinats, quan un productor així contractat passara a ocupar una plaça con a fix.  
Els augments periòdics començaran a meritar-se a partir del dia 1r del mes en què es complisquen cadascun dels seus períodes computables.  
Article 26. Plus personal d'empresa  
Aquest plus té el seu origen en les exigències de la Llei 10/1980, i serà d'aplicació exclusivament al personal que el tinga reconegut, a títol personal pels respectius imports, la quantia dels quals figure en l'annex número 1 d'aquest conveni, pagador en 15,5 mensualitats, que corresponen a les de juliol, Nadal, beneficis i 15 dies de paga de vacances establides en els articles 27 i 28 d'aquest conveni.  
El plus personal d'empresa es percebrà per mes efectivament treballat, i es considerarà a aquest efecte el mes de vacances reglamentàries i les llicències retribuïdes establides en l'article 18 d'aquest conveni, malaltia i accidents, d'acord amb el que estableixen els articles números 32 i 33 d'aquest conveni.  
Article 27. Gratificacions extraordinàries  
Es pagaran les següents:  
- Paga de juliol  
- Paga de Nadal  
- Paga de beneficis   
La quantia de cadascuna serà equivalent a una mensualitat de sou de conveni, més antiguitat i plus d'empresa.  
El personal ingressat en el transcurs de l'any o que cessara dins d'aquest en les seues relacions amb l'empresa, percebrà les gratificacions prorratejant el seu import amb relació al temps treballat.  
Article 28. Paga de vacances  
Tots els treballadors rebran una borsa de vacacions en el mes de setembre equivalent a 15 dies de llur sou de conveni, més antiguitat i la part proporcional del plus d'empresa.  
No obstant això, els treballadors que així ho desitgen podran sol·licitar una bestreta a compte de l'esmentada borsa en eixir de vacances en qualsevol mes.  
Article 29. Nocturnitat  
El personal que treballe entre les 22.00 i les 06.00, rebrà un suplement per treball nocturn, equivalent al 35% del seu salari ordinari, amb la distinció dels supòsits següents:  
1. Qui treballe dins els indicats límits per temps que no ultrapasse les quatre hores rebrà la bonificació solament sobre les hores treballades.  
2. Si les hores treballades en aquest període excedeixen de quatre, la bonificació que s'estableix es rebrà pel total de la jornada realitzada.  
D'aquest suplement s'exceptuen els treballs que, per llur naturalesa, han de realitzar-se normalment de nit.  
Article 30. Hores extraordinàries  
Les hores extraordinàries realitzades pel personal es pagaran pels imports establits en l'annex 4 d'aquest conveni.  
A aquests imports cal incrementar el percentatge d'antiguitat que corresponga en cada cas.  
Article 31. Comissions del personal comercial  
L'import de les comissions corresponents al personal comercial és el que figura en l'annex 2 d'aquest conveni.  
Article 32. Malaltia  
L'empresa pagarà als treballadors de la seua plantilla en baixa per incapacitat laboral transitòria derivada de malaltia comuna, des del primer dia, una indemnització fins arribar al 90%, com a màxim, del seu sou i plus personal d'empresa, durant el termini màxim de 12 mesos, prorrogables per altres 6 quan es presumisca que durant aquests pot un treballador ser donat d'alta mèdica per guariment, tot això amb la confirmació prèvia del servei mèdic de l'empresa o facultatiu designat per aquest.  
En cas d'hospitalització, la indemnització a què fem referència en el paràgraf anterior assolirà fins al 100% dels referits conceptes.  
El personal comercial, a més dels conceptes indicats, percebrà el 50% de les comissions de la mitjana del grup, mentre dure el procés d'incapacitat transitòria.  
Article 33. Accident de treball  
L'empresa pagarà als treballadors al seu servei en baixa per accident de treball, una indemnització complementària fins assolir el 100% dels conceptes abans assenyalats, més la prima corresponent.  
El personal comercial que es trobe en aquesta situació rebrà a més el 75% de les comissions, segons el criteri indicat en l'article anterior.  
Article 34. Descompte en producte  
Durant la vigència d'aquest conveni els treballadors tindran un descompte del 30% en totes les caixes dels productes propis i el 20% en els productes comercialitzats, que adquirisquen en llurs centres respectius de treball.  
Article 35. Assegurança voluntària d'empresa  
Tots els treballadors de l'empresa gaudiran de la següent assegurança voluntària d'empresa a càrrec d'aquesta.  
A) En cas de mort:  
- Personal fadrí i vidu sense fills: 500.000 PTA  
- Personal casat sense fills o vidu amb fills: 1.000.000 PTA  
- Personal casat amb fills: 1.500.000 PTA  
B) En cas d'invalidesa professional:  
Es garanteix el pagament d'un capital igual al definit en el paràgraf A).  
C) En cas d'invalidesa absoluta i permanent:  
Es garanteix el pagament d'un capital igual al definit en el paràgraf A).  
D) En cas de mort per accident:  
Es garanteix el pagament d'un capital igual al doble del definit en el paràgraf A).  
E) En cas de mort per accident de circulació:  
Es garanteix el pagament d'un capital igual al triple del definit en el paràgraf A).  
Article 36. Ajuda al dinar  
S'estableix per al personal de vendes i distribució que en el transcurs de la seua ruta haja d'efectuar el seu dinar, una ajuda consistent en 1.000 pessetes per dia de treball.  
Article 37. Ajuda al calcer  
El personal de venda i distribució rebrà en concepte d'ajuda al calcer, una assignació de 4.000 pessetes anuals. Es pagarà en el mes d'octubre.  
Article 38. Prima de servei tècnic de Vending-Dispensing  
Aquesta prima s'estableix per al personal de servei tècnic de Vending-Dispensing que realitze el seu treball a tasca.  
La quantia d'aquesta prima es fixa en 27.271 pessetes per al període comprés entre els mesos d'abril i setembre ambdós inclusivament, i de 13.636 pessetes per a la resta de l'any, d'octubre a març.  
CAPíTOL VIII  
Disposicions addicionals  
Article 39. Mesures disciplinàries  
En cas d'imposició de sancions per part de l'empresa, aquestes seran comunicades per escrit al treballador, i se'n donarà compte posteriorment en cas de sancions per faltes molt greus al Comité d'Empresa.  
Quan la Direcció de l'empresa requerisca el treballador per tractar de temes relacionats amb el règim disciplinari, aquest, si ho demana, podrà acudir acompanyat d'un dels representants sindicals.  
Article 40. Puntualitat  
Per tal d'evitar la falta de puntualitat, s'estableix que quan un productor arribe al lloc de treball amb retard d'un màxim de dues hores, se li descomptarà l'import equivalent al retard. Si és superior a les dues hores, no podrà incorporar-se al seu lloc de treball habitual fins l'endemà, per tant se li descomptarà dels seus havers l'import corresponent a un dia de treball.  
Article 41. Jubilació anticipada  
Tots els treballadors de l'empresa que voluntàriament vulguen jubilar-se a partir de complir els 60 anys d'edat, amb una antiguitat superior a 10 anys, tindran un premi per jubilació anticipada, d'acord amb la següent escala:  
Als 60 anys, 10 mensualitats  
Als 61 anys, 8 mensualitats  
Als 62 anys, 6 mensualitats  
Als 63 anys, 4 mensualitats  
Als 64 anys, 2 mensualitats  
Comissió paritària: es constitueix la Comissió Paritària, representativa de les parts negociadores, per a les qüestions derivades de l'aplicació o interpretació d'aquest text articulat a la qual es sotmetran les parts en primera instància de manera ineludible.  
Estarà composta per quatre representants de l'empresa elegits per aquesta, i de quatre representats del Comité elegits d'entre els seus membres d'acord amb la seua representativitat.  
Són competència de la Comissió Paritària la interpretació del conveni i la vigilància d'allò pactat, la resolució sobre les qüestions que plantegen les parts especialment les relatives a:  
1. Classificació professional.  
2. Mobilitat funcional.  
3. Qualsevol altre assumpte que lliurement li sotmeten les parts.  
Els acords de la Comissió seran aprovats per majoria. En cas d'haver-hi discrepàncies es podrà recórrer al sistema d'arbitratge voluntari i vinculant per a les parts si així ho aprova la Comissió Paritària per unanimitat.  
Contra els acords de la Comissió Paritària es podrà recórrer per les vies legalment establides.  
Igualment, la Comissió Paritària haurà de resoldre els assumptes que se li plantegen en un termini de 30 dies, i si no és així la part reclamant podrà utilitzar la via de reclamació davant l'autoritat laboral competent.  
ANNEX 1  
Taula salarial corresponent a l'any 1995  
ANNEX 2  
Taula de comissions 1995  
Alacant Preu caixa València i Gandia  
De 0 a 900 0,00 De 0 a 900  
De 901 a 2.200 15,80 De 901 a 2.200  
De 2.201 a 3.400 17,93 De 2.201 a 3.000  
De 3.401 a 4.000 18,87 De 3.001 a 3.600  
Més de 4.000 19,81 Més de 3.600  
 Les caixes de regal compten en el còmput de caixes venudes.  
 Equivalència a caixes: Tanqueta Premix: 4 caixes.  
 Bag-in-box: 13 caixes.  
 El còmput per a la percepció de las comissions es realitzarà a raó de la mitjana del grup.  
ANNEX 3  
Dietes any 1995  
Cap de zona Dinar: 1.823 PTA  
Cap de delegació Dinar: 1.618 PTA  
Cap de grup Dinar: 1.618 PTA  
Prevendistes i personal de Vending-Dispensing  
Ajuda a dinar: 1.000 PTA  
Ajuda a calcer: 4.000 PTA  
Prima servei tècnic Vending-Dispensing.  
Període d'abril a setembre: 27.271 PTA  
Resta de l'any: 13.636 PTA  
ANNEX 4  
Taula valor hora extraordinària any 1995  
Administració  
 Oficial 1.ª 1.523 PTA  
 Oficial 2.ª 1.383 PTA  
 Auxiliar 1.198 PTA  
 Aspirant auxiliar 1.177 PTA  
Nota: als imports indicats cal incrementar-los l'antiguitat corresponent a cada una de les categories.  
Import dia festiu  
Personal comercial  
 Oficial 1.ª 11.308 PTA  
 Oficial 2.ª 9.420 PTA  
Personal magatzem comercial i serveis  
 Oficial 1.ª 11.308 PTA  
 Oficial 2.ª 9.420 PTA  
 Ajudant 7.539 PTA  
 Peó 7.539 PTA  
ANNEX 5  
Ordre de 14 de maig de 1977, por la qual s'aprova l'Ordenança Laboral per a les Indústries de Begudes Refrescants  
(Butlletí Oficial de l'Estat, núm. 130, d'1 de juny de 1977).  
ANNEX 6  
22 de setembre de 1995  
A Paterna, a les 13.00 del dia de la data, es reuneixen, d'una part el senyor Andrés Scotto di Tella, senyor Antonio Agulló Linares, senyor Francisco Faus Ruíz, senyor Heliodoro Morillas Arribas, senyor Julio Zanón Pérez, senyor Manuel García Martínez, senyor Faustino González Vilas i senyor Inocente Gomáriz García, com a components del Comité d'Empresa de Sociedad Anónima de Bebidas Carbónicas (SABECA) a Alacant i València, assistits pel senyor José Ricardo Gimeno (UGT) i pel senyor, i de l'altra part, el senyor José Manuel Menal Garasa, senyor Miguel Giner Mondragón i senyor Carlos Penalva Ruíz, en representació de SABECA i arriben al següent preacord de conveni per a l'any 1995:  
1. Vigència: un any. De l'1 de gener de 1995 al 31 de desembre de 1995.  
2. Pagament generalitzat del plus d'empresa, segons el calendari d'actualització.  
3. Eliminació d'aquells artícles que, per les modificacions hagudes en la companyia, no hi són aplicables.  
4. Increments:  
1. Personal sense comissió.  
 Increment del 4,30% en sou i plus empresa.  
 Congelació de la base d'antiguitat.  
2. Personal amb comissió.  
Increment de l'1% en sou, plus empresa i prima.  
 Congelació de la base d'antiguitat.  
 Comissions per trams  
Alacant Preu caixa València i Gandia  
De 0 a 900 0,00 De 0 a 900  
De 901 a 2.200 15,80 De 901 a 2.200  
De 2.201 a 3.400 17,93 De 2.201 a 3.000  
De 3.401 a 4.000 18,87 De 3.001 a 3.600  
Més de 4.000 19,81 Més de 3.600  
Pagament de las caixes de regal.  
Equivalència a caixes: Tanqueta Premix = 4 caixes.  
 B.I.B. = 13 caixes.  
El còmput per a la percepció de comissions es realitzarà a raó de la mitjana del grup.  
Actualització de les taules salariales: si el 31 de desembre de 1995 s'aconseguien els objectius de venda dels centres de treball, les taules salarials per a 1996 s'actualitzarien de la següent forma:  
ANNEX 6 (bis)  
València i Gandia Alacant  
30% = 2 punts 15% = 2 punts  
40% = 2,5 punts 20% = 2,5 punts  
50% = 3 punts 30% = 3 punts  
60% = 3,5 punts 40% = 3,5 punts  
L'esmentada actualització serà la mitjana dels punts dels objectius aconseguits en cada un dels centres, en cas de ser diferent la consecució dels dits objectius.  
 Inclusió de clàusula de garantia d'increment del 4,30% en els conceptes salarials, excepte d'antiguitat.  
5. Article 17. Vacances: eliminar l'excepció de no gaudir vacances en estiu la Delegació de Gandia, prenent el compromís de negociar durant els tres primers mesos de l'any las vacances del personal comercial.  
6. Ajuda a dinar: 1.000 pessetes.  
Ajuda a calcer: 4.000 pessetes.  
Vestuari: lliurament de jerseis per a hivern.  
7. Actualizació de la taula d'assegurança voluntària d'empresa.  
8. Modern Trade. Increment dels incentius a 15.000 pessetes.  
9. S'acorda delegar la firma del text articulat del conveni en els senyors Andrés Scotto, Julio Zanón, Antonio Agulló. José Gimeno i Manuel Menal.